Ajakirjas "Loodusesõber" on mitmendat aastat ilmunud Juhani ja Ingmari matkalood mööda Eesti vähetuntud paiku. Meeste rännuteele satuvad ette erinevad inimesed, mahajäetud talukohad ja rohtuma hakkavad teed. Seekordne  retk on pühendatud Eesti looduskaitse 100-ndale aastapäevale ja huvi suunatud kaitstavate maastike, metsade ja liikide käekäigule. Seekord vestlesime ka mulle südamelähedastel teemadel - vanad metsad ja kullid, kotkad, kakud. Mulle pakub alati huvi ning hingekosutust kohtuda inimestega, kellega tunnen mingit hingesugulust, ühtmoodi mõtlemise ja loodustunnetuse sarnasust.